《久客》
宋代·胡仲弓

久作他州客，飘飘若转蓬。
物华秋色里，心事杵声中。
读易因知命，吟诗不讳穷。
遣愁犹未了，一雁叫西风。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。